Document ID: /roh_data/filtered/fineweb-2-filterrobots_roh.jsonl.gz/24904

Lorena e la moda
- Sonda, 18.3.2017, 18:30
L’absolventa da design da moda Lorena Projer ha la fin d’emna passada preschenta sia emprima collecziun. Quai a la Doing Fashion. Nus la vain accumpagnà durant il grond di
Sche Lorena Projer passa tras ses vitg da patria Alvaschagn, lura procura quai adina puspè per gronds egls. Ella è gugent creativa ed experimentescha tar la vestgadira. Oramai ha ina absolventa da design da moda era dad ir cun la moda.
La moda en vitgs muntagnards na correspunda dentant betg a quella da la gronda citad. En vitgs grischuns è per exempel la vestgadira da mecanist tschuf cumplettamain acceptà, vestgadira pli modern procura dentant adina puspè per discussiuns. Or da quel motiv ha Lorena Projer sco lavur da finiziun vulì cumbinar ils dus munds en sia collecziun. Il resultat ha ella ensemen cun ils auters absolvents preschentà la sonda saira a Basilea.